
                                                                                                                                                          Consilier, ……


CAIET DE SARCINI
privind delegarea gestiunii Serviciului pentru gestionarea câinilor fără stăpân al comunei Târgușor, prin concesiune

Cap. I. OBIECTUL CAIETULUI DE SARCINI
Art. 1. (1) Prezentul caiet de sarcini a fost întocmit pe baza legislației în vigoare și precizează cerințele minime care trebuie să fie respectate în activitățile specific acestui serviciu de gestionare a câinilor fără stăpân pe raza comunei Târgușor.
(2) Beneficiarul serviciului pentru gestionarea câinilor fără stăpân este comuna Târgușor cu sediul în strada Constantei, nr. 72.
Art. 2. (1) Caietul de sarcini face parte integrantă din documentaţia necesară organizării și funcționării serviciului pentru gestionarea câinilor fără stăpân. Caietul de sarcini împreună cu Regulamentul serviciului pentru gestionarea câinilor fără stăpân al comuna Târgușor constituie ansamblul cerinţelor tehnice de bază.
Art. 3. Obiectul prezentului caiet de sarcini îl reprezintă serviciul pentru gestionarea câinilor fără stăpân, pe raza comunei Târgușor, Cod CPV: 85323000-9; 85200000-1;
Art. 4. (1) Prezentul caiet de sarcini conţine specificaţiile tehnice care defines caracteristicile referitoare la nivelul calitativ, tehnic şi de performanţă, siguranţă în exploatare, precum şi sisteme de asigurare a calităţii, terminologia, condiţiile pentru certificarea conformităţii cu standardele relevante sau alte asemenea.
(2) Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a serviciilor, precum şi la alte condiţii ce derivă din actele normative şi reglementările în legătură cu desfăşurarea serviciului.
(3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării serviciului.
(4) La procedura de delegare a serviciului public de gestionare a câinilor fără stăpân pot participa persoane juridice, de drept public sau privat, care au competenţa şi capacitatea de a presta servicii în domeniul protecţiei animalelor, având obligaţia ca în termen de 3 luni de la semnarea contractului să-şi deschidă punct de lucru pe raza comunei Târgușor sau asociaţii sau fundaţii care desfăşoară activităţi în domeniul protecţiei animalelor.
Cap. II – LOCUL DESFĂȘURĂRII ACTIVITĂȚII
Art. 5. Activitățile aferente serviciului pentru gestionarea câinilor fără stăpân se  desfășoară pe domeniul public și privat al comunei Târgușor, iar capturarea se face în următoarea ordine:
a) Câinii care circulă liber, fără însoțitor, din preajma școlilor, grădinițelor, locurilor de joacă pentru copii, parcurilor, piețelor publice;
b) Câinii care circulă liber, fără însoțitor, în alte locuri publice decât cele prevăzute la lit. a);
c) Câinii care circulă liber, fără însoțitor, în zonele periferice ale comunei Târgușor
Cap. III. DESCRIEREA ACTIVITĂŢII
Art. 6. Prestarea serviciului pentru gestionarea câinilor fără stăpân pe raza comunei Târgușor presupune următoarele activități:
A.Identificarea câinilor fără stăpân, evaluarea și estimarea populației
canine fără stăpân
Etapele și efectuarea acțiunilor necesare pentru cunoașterea situației numerice a populației canine sunt:
a) Identificarea habitatelor unde trăiesc câinii fără stăpân pe domeniul public și privat al comunei Târgușor;
b) Estimarea anuală a populației totale de câini din oraş;
c) Estimarea mărimii populației de câini fără stăpân, identificarea provenienței și a habitatelor preferate;
d) Aprecierea raportului dintre sexe, a ratei de înmulțire și a ratei de înlocuire.
B. Întocmirea planului de acțiune cu privire la activitatea de prindere a
câinilor fără stăpân
Art. 7. (1) După identificarea habitatelor câinilor fără stăpân, aflate pe domeniul public și privat al comunei Târgușor, este necesară întocmirea unui grafic săptămânal sau lunar pe zile pentru deplasarea și ridicarea câinilor.
(2) Graficul poate fi modificat ori de căte ori este necesar, la solicitarea scrisă a autorității contractante sau în caz de urgențe.
(3) Operatorul va prezenta la sfârșitul fiecărui an contractual, un Raport statistic comparativ cu anul precedent, privind numărul câinilor capturați pe raza comunei Târgușor şi locația exactă de unde au fost ridicate animalele.
Art. 8. Activitățile de deplasare a echipajelor în teren, capturarea și transportul câinilor fără stăpân sunt în conformitate cu prevederile O.U.G. nr. 155/2001, cu modificările și completările ulterioare.
A. Capturarea câinilor
1) Operatorul are obligaţia să captureze câinii fără stăpân, pe baza reclamaţiilor scrise sau telefonice ale persoanelor fizice sau juridice, adresate autorităţii publice locale; operatorul este obligat să acţioneze de urgenţă în toate situaţiile în care se constată că reclamațiile se referă la câinii agresivi sau periculoși;
2) Operatorul are obligaţia de a ţine o evidenţă strictă a solicitărilor primate direct de la persoanele fizice şi juridice referitoare la câinii fără stăpân pe domeniul public și privat al comunei Târgușor, solicitări pe care le va comunica autorităţii publice în termen de 24 ore, iar în cazul celor referitoare la câinii agresivi sau periculoși, acestea vor fi comunicate de îndată;
3) Activitatea de capturare a câinilor fără stăpân de pe domeniul public şi privat al comunei Târgușor se efectuează permanent, în tot cursul anului, conform programului de prestare al serviciului, prin utilizarea de dotări speciale, echipamente de lucru şi dispozitive - crose speciale, plase, cuşti-capcană, puști și pistoale cu tranchilizante sau lansatoare de seringi de uz veterinar cu produse imobilizante, cu respectarea normelor privind capturarea şi transportul câinilor, prevăzute de reglementările legale în vigoare;
4) Capturarea câinilor se va face de către personalul angajat al operatorului, care trebuie alcătuit din persoane instruite în acest sens;
5) Capturarea câinilor nu se va face prin aplicarea unui tratament brutal. Persoanele care capturează câinii fără stăpân vor fi în mod obligatoriu vaccinate antirabic;
6) Persoanele care capturează câinii fără stăpân vor lucra în echipe de câte doi plus şoferul mijlocului de transport şi vor purta echipament de protecţie adecvat.
7) Operatorul va participa, la solicitarea Poliţiei, la capturarea câinilor periculoşi şi agresivi care urmează a fi confiscaţi, conform prevederilor legislaţiei în vigoare.
8) Este interzisă capturarea câinilor care nu sunt foarte agresivi, nu sunt suspecți de a fi turbați sau nu sunt situați în spații inaccesibile, prin administrare de la distanță a medicamentelor stupefiante și psihotrope;
9) Armele de captură nu pot fi utilizate pentru capturarea căţeilor, aceştia putând fi răniţi grav.
10) Este interzisă capturarea câinilor de către alte persoane sau prin alte metode decât cele prevăzute de legislaţia în vigoare.
B. Transportul câinilor
1) Câinii docili pot fi transportaţi până la adăposturi în vehicule închise de tip camionetă. Câinii se vor transporta în cuşti individuale. Trebuie să existe o cuşcă separată pentru câinii morţi şi pentru câinii bolnavi.
2) Se va utiliza un sistem care să reducă la minimum manipularea directa a animalului.
3) Cuştile pentru transportul animalelor trebuie să fie alese în funcţie de talia animalului. Cuşca trebuie să fie întotdeauna mai lungă decât corpul animalului. Aceste cuşti trebuie să fie fabricate din materiale solide pentru a rezista la uzură. Se pot utiliza şi cuşti din material plastic.
4) Vehiculele trebuie să fie ventilate şi să protejeze animalele împotriva intemperiilor naturii. Mijloacele de transport destinate câinilor fără stăpân trebuie să fie vizibil marcate cu denumirea serviciului de gestionare a câinilor fără stăpân, cu numărul de telefon, cu indicativul mijlocului de transport, dotate cu cuști individuale fixate corespunzător pentru a preveni deplasarea lor în timpul călătoriei
și ventilate corespunzător. Vehiculele vor fi dotate cu trusă de prim ajutor.
5) Şoferii vehiculelor care transportă câinii, precum şi însoţitorii trebuie să fie instruiţi pentru a acorda ajutor câinilor bolnavi şi răniţi.
6) Se interzice întrebuinţarea vehiculelor în alte scopuri decât cele pentru care au fost destinate.
7) Este interzisă eutanasierea câinilor în autovehicule de transport, fiind permisă tranchilizarea celor în suferinţă.
8) Transportul cadavrelor câinilor nu se va face în acelaşi timp cu transportul câinilor vii.
9) După fiecare transport de cadavre, vehiculul va fi imediat supus dezinfectării şi igienizării.
Art.9. Identificarea, înregistrarea și raportarea câinilor fără stăpân
Operatorul are obligația respectării tuturor reglementărilor legale în vigoare,  respectiv:
a) După capturarea câinilor fără stăpân de pe raza comunei Târgușor, operatorul completează formularul individual de capturare conform anexei nr. 1, parte integrantă din prezentul caiet de sarcini;
b) Operatorul împreună cu personalul veterinar încadrat vor complete informațiile minime privind câinele fără stăpân intrat în adăpost conform anexei nr. 2, parte integrantă din prezentul caiet de sarcini;
c) Medicul veterinar încadrat cu contract individual de muncă/contract de colaborare/contract de servicii verifică dacă câinii sunt identificați printr-un mijloc de identificare aprobat conform legii și înregistrează informațiile minime privind câinii fără stăpân, intrați în adăpost, în Registrul de evidență a câinilor fără stăpân capturați, conform anexei nr. 3, parte integrantă din prezentul caiet de sarcini;
d) Fiecare câine intrat în adăpost va primi un număr unic de identificare, reprezentat de numărul de ordine din registrul de intrare în adăpost, dacă acesta se ține pe suport hârtie, respectiv numărul generat de sistem în cazul registrului electronic;
e) Crearea și gestionarea unei baze de date pentru evidența numărului de câini, fluxul de animale în adăpost (intrări – ieșiri).
Art. 10. Cazarea câinilor, curățenia adăposturilor, asigurarea hranei zilnice, îngrijirea câinilor
(1) Câinii fără stăpân vor fi cazaţi în adăpostul operatorului serviciului pentru gestionarea câinilor fără stăpân, pentru o perioada de 14 zile lucrătoare.
(2) Câinii fără stăpân, la intrarea în adăpostul operatorului, vor fi triați și cazați în boxe individuale sau comune, în funcție de starea de sănătate a animalului, starea fiziologică, talie și vârstă, grad de agresivitate. Mamele care alăptează vor fi cazate cu puii.
(3) Hrănirea câinilor fără stăpân se va face doar cu hrană uscată conform standardelor sanitar veterinare în vigoare, respectând indicațiile producătorului în ceea ce privește cantitatea și modul de administrare a mâncării speciale pentru câini. Căţeii în vârstă de 6 – 12 săptămâni vor fi hrăniţi de 3 ori pe zi, iar câinii în vârstă de peste 12 săptămâni până la 12 luni vor fi hrăniţi de două ori pe zi. Câinii peste un an vor fi hrăniţi o dată pe zi. Hrana va fi administrată individual şi supravegheat.
(4) Vasele de apă vor fi curate şi dezinfectate zilnic şi întotdeauna înaintea aducerii unui nou animal în cuşcă. Vasele pentru alimentare vor fi aşezate astfel încât câinii să nu poată urina sau defeca în ele şi să poată fi curăţate şi dezinfectate uşor.
(5) Toate cuştile, boxele şi spaţiile închise vor fi spălate şi dezinfectate zilnic. Fiecare spaţiu de cazare va fi curăţat şi dezinfectat înainte de intrarea unui nou animal.
Art. 11. Întreținerea sanitar – veterinară a câinilor
(1) Operatorul are obligaţia de a încadra cel puţin un tehnician veterinar pentru evidenţă şi supraveghere. Acesta va întocmi o Fișă individuală de observație a fiecărui animal în parte, aceasta constituind un document medical, ce se arhivează pentru o perioadă de cel puțin 3 ani;
(2) Se va instrui fiecare membru al personalului să recunoască semnele de boală şi să le aducă la cunoştinţa personalului veterinar;
(3) Examinarea câinilor fără stăpân din adăpost se va face periodic, sau ori de câte ori este necesar;
(4) Acţiunea de vaccinare va fi efectuată doar cu vaccin antirabic, conform normelor sanitar veterinare în vigoare, celelalte valențe ale vaccinării vor fi efectuate la cererea noului proprietar, pe cheltuiala sa;
(5) Mici tratamente necesare – de urgență, se vor efectua tratamente pentru afecțiuni respiratorii, digestive și neurologice, în baza fișei de observații completate de medical veterinar, al adăpostului;
Art. 12. Revendicarea și adopția
(1) Câinii capturaţi şi înregistraţi în evidenţele adăposturilor pot fi revendicaţi sau adoptaţi după cum urmează:
a) în primele 7 zile lucrătoare de la data înregistrării în evidenţele adăposturilor, câinii pot fi revendicaţi de către proprietari;
b) după expirarea termenului prevăzut la lit. a) şi până la expirarea termenului de 14 zile lucrătoare, câinii pot fi revendicaţi sau adoptaţi de către persoane fizice sau juridice, din ţară sau din străinătate, în condiţiile legii;
c) revendicarea şi adopţia sunt gratuite, proprietarul va completa Formularul de revendicare/adopție, declarație angajament conform anexelor nr. 4 și nr. 5, parte integrantă a prezentului caiet de sarcini.
d) Pentru adopţie şi/sau revendicare câini, operaţiunile care se efectuează sunt următoarele :
deparazitare interna/externă;
sterilizare;
vaccinare antirabică obligatorie sau la cererea adoptatorului şi/sau revendicatorului şi alte vaccinări conform legii;
înregistrarea în baza de date RECS;
eliberare carnet de sănătate.
Costurile operaţiunilor sunt suportate de către adoptator/revendicator şi sunt în conformitate cu preţurile practicate în cadrul cabinetului veterinar. Costurile se achită înaintea iniţierii operaţiunilor de adopţie şi/sau revendicare.
e) Pentru adopţia la distanţă adoptatorul achită contravaloarea serviciilor prestate prevăzute la lit. d) pe timpul cazării câinelui în adăpost la tarifele stabilite de operator.
Art. 13. (1) Începând cu a 8-a zi de cazare a câinilor fără stăpân din adăpost, aceştia pot fi adoptaţi la distanţa de către persoane fizice şi juridice din țară şi din străinatate cu respectarea legislaţiei în vigoare.
(2) Adopția la distanță se face prin completarea unei declarații angajament conform anexei nr. 6, parte integrantă din prezentul caiet de sarcini.
Art. 14. Eutanasia câinilor fără stăpân și neutralizarea cadavrelor
(1) Eutanasierea câinilor se efectuează numai de către un medic veterinar de liberă practică, organizat în condiţiile legii şi încadrat cu contract individual de muncă/contract de colaborare/contract de servicii. Eutanasiile se vor efectua conform prevederilor Ghidului de eutanasie aprobat de Colegiul Medicilor Veterinari din România, în conformitate cu recomandările Organizaţiei Mondiale pentru Sănătate Animală, cu respectarea prevederilor Legii nr. 60/2004 privind ratificarea Convenţiei europene pentru protecţia animalelor de companie, semnată la Strasbourg la 23 iunie 2003.
(2) Câinii cu fracturi sau alte afecţiuni grave similare vor fi eutanasiaţi în cel mai scurt timp pentru a evita suferinţa nejustificată a animalelor în cauză;
(3) Câinii bolnavi incurabil vor fi eutanasiaţi în termen de 48 de ore de la stabilirea diagnosticului, dacă nu sunt adoptaţi în această perioadă;
(4) Împuternicitul Primarului, conform legii, după expirarea termenului de 14 zile lucrătoare de la cazarea câinilor fără stăpân în adăpostul concesionarului, pentru câinii comunitari care nu au fost revendicaţi, adoptaţi, adoptaţi la distanţă sau menţinuţi în adăposturi, va emite o decizie de eutanasie conform anexei nr. 7 parte integrantă din prezentul caiet de sarcini;
(5) Asociațiile și fundațiile pentru protecția animalelor pot fi reprezentate la operațiunile de eutanasiere de catre medici veterinari care se regasesc pe listele intocmite si afișate de Colegiul Medicilor Veterinari, aceștia vor transmite o solicitare scrisă în acest sens operatorului sau autorității publice locale.
(6) Cadavrele câinilor eutanasiaţi sau cele colectate de pe străzi vor fi incinerate, cu respectarea normelor sanitar veterinare în vigoare, interzicându-se folosirea lor pentru obţinerea de piei, grăsimi, carne, făina proteică şi de alte produse.
(7) Operatorul trebuie să aibă încheiat un contract cu o unitate de ecarisare/neutralizare a cadavrelor autorizată sanitar-veterinar sau să deţină instalaţii proprii de incinerare, autorizate conform prevederilor Regulamentului (CE) nr. 1069/2009.
Art. 15. Operațiunile de sterilizare
(1) Sterilizarea câinilor fără stăpân de rasă comună sau a metiștilor acestora revendicați, adoptați sau adoptaţi la distanţă se realizează în mod obligatoriu; sterilizarea se va realiza prin:
a) Orhidectomie pentru masculi;
b) Ovariohisterectomie pentru femele.
(2) După sterilizare, câinii masculi şi femele, vor fi îngrijiţi postoperator timp de 3 zile, respectiv 6 zile.
(3) Efectuarea operaţiei de sterilizare este consemnată în carnetele de sănătate ale câinelui şi în Registrul de evidenţă a câinilor fără stăpân, de către medicul de liberă practică încadrat cu contract individual de muncă/contract de colaborare/contract de servicii.
Art. 16. Programe de informare și educație a cetățenilor
(1) Operatorul serviciului pentru gestionarea câinilor fără stăpân, are obligaţia de a promova adopţia şi revendicarea acestora şi de a informa constant populaţia cu privire la programul de funcţionare a adăpostului pentru câinii fără stăpân, asigurând transparenţa.
(2) În vederea îndeplinirii obligaţiei prevăzute la alin.1 operatorul serviciului pentru gestionarea câinilor fără stăpân desfăşoară următoarele activităţi:
a) amenajarea de panouri speciale la intrarea în adăpostul pentru câinii fără stăpân şi în spaţiile pentru primirea vizitatorilor din incinta adăpostului respectiv. Panourile de afişaj trebuie să conţină cel puţin următoarele informaţii:
1. data şi locul capturării fiecărui lot de câini, precum şi numărul cuştilor în care câinii respectivi sunt cazaţi;
2. adresa sediului serviciului pentru gestionarea câinilor fără stăpân, adresa adăpostului, adresele de e-mail, precum şi numerele de telefon;
3. programul de vizitare a adăpostului şi programul de revendicare a câinilor fără stăpân;
b) crearea de website-uri pentru accesul publicului la informaţiile prevăzute la lit. a);
Art. 17. Tarifele practicate pentru activităţile prevăzute la articolele enumerate mai sus (art. 5 -15) la prezentul caiet de sarcini vor fi prezentate potrivit ofertei prevăzută în Anexa nr. 8 parte integrantă din prezentul caiet de sarcini.
Cap. IV. PROGRAMUL PRESTAŢIEI
Art. 18. (1) Activitatea de gestionare a câinilor fără stăpân se va desfăşura în baza unui program prestabilit, care să conducă la reducerea numărului câinilor fără stăpân, prin monitorizarea permanentă de către operator a activităților descrise mai sus, a sesizărilor înregistrate cu privire la aceasta.
(2) Accesul publicului în adăpost este permis conform programului, de luni până vineri, în intervalul orar 10,00 – 14,00.
(3) Sâmbătă accesul publicului, în vederea adopţiei, se face în intervalul orar 10,00 – 12,00.
(4) Duminica şi în timpul zilelor de sărbători legale adăpostul este închis publicului vizitator.
(4) Revendicarea câinilor fără stăpân se poate face pe toată perioada de acces a publicului în adăpost, perioada prevăzută la alin. (2) şi (3).
Cap. V. DOTĂRI, DOTĂRI CU PERSONAL ȘI ALTE DOTĂRI SPECIFICE
Art. 19. Operatorul îşi va dimensiona serviciul de specialitate (personalul, dotările şi echipamentele) astfel încât să poată desfăşura în condiţii optime activitatea pe care o gestionează.
Art. 20. Operatorul va deține următoarele dotări minime necesare:
a) Spațiu de cazare pentru câini conform O.U.G. nr. 155/2001 privind programul de gestionare a câinilor fără stăpân, cu completările și modificările ulterioare;
b) Personal calificat pentru activități sanitar veterinare, încadrat cu contract de muncă/contract de colaborare/contract de servicii;
c) Spațiu administrativ;
d) 1 șofer și minim 2 muncitori pentru echipa mobilă de capturarea câinilor fără stăpân;
e) Îngrijitor – minim 2 muncitori;
f) Dispecerat pentru primirea sesizărilor și coordonarea echipei pe teren;
g) Persoană desemnată pentru evidențe și fișe individuale ale câinilor intrați sau ieșiți din adăpost;
h) Persoană de contact în relația cu comuna Târgușor, cu agenții economici, cu asociațiile de proprietari, etc.
Art. 21. Operatorul serviciului va face dovada deținerii unui spațiu de adăpostire pentru animalele fără stăpân capturate, autorizat din punct de vedere sanitarveterinar, dimensionat suficient pentru cazarea câinilor, cu posibilitatea de extindere, în conformitate cu legislația în vigoare, situat pe raza comunei Târgușor sau la o distanță de maximum 20 km de depărtare de localitate.
Art. 22. Operatorul va face dovada deținerii unui mijloc de transport autorizat din punct de vedere sanitar veterinar.
Cap. VI. TEHNOLOGII
Art. 23. Operatorul va prezenta în documentația de ofertă tehnică concepția proprie privind modalitatea de organizare și funcționare a serviciului pentru gestionarea câinilor fără stăpân referitoare la : capturarea și transportul câinilor fără stăpân, la autovehiculele din dotare folosite, la modul de asigurare a coeficientului de utilizare a acestora, facilitățile oferite, etc.
Art. 24. Operatorul va asigura următoarele cerințe minime:
a) respectarea legislației, normelor, prescripțiilor și regulamentelor privind igiena muncii, protecția muncii, gospodărirea apelor, protecția mediului, prevenirea și stingerea imcendiilor;
b) exploatarea, întreținerea și reparația instalațiilor și mijloacelor de transport se va realiza în timp util, astfel încât să asigure continuitatea serviciului;
c) furnizarea către autoritatea administrației publice locale a informațiilor solicitate și accesul la documentele ce stau la baza prestării serviciului pentru gestionarea câinilor fără stăpân, în condițiile legii;
d) respectarea angajamentelor luate prin contractul de delegare a gestiunii serviciului pentru gestionarea câinilor fără stăpân;
e) prestarea activității pe domeniul public și privat al comunei Târgușor;
f) realizarea unui sistem de evidență al sesizărilor și reclamațiilor și de rezolvare operativă a acestora;
g) deținerea de personal necesar pentru prestarea serviciului asumat prin contract;
h) îndeplinirea indicatorilor miniali de performanță ai serviciului pentru gestionarea câinilor fără stăpân din comuna Grădina, prevăzuţi în anexa nr. 11.
Cap. VII. VERIFICĂRI, RECEPȚII, GARANȚII
Art. 25. (1) Beneficiarul serviciului, prin persoana împuternicită, va verifica prin sondaj modul de efectuare a prestației de către operator. Operatorul va întocmi rapoarte de activitate zilnice conform anexei nr. 9 la prezentul caiet de sarcini. Rapoartele se vor transmite prin format electronic sau pe suport de hârtie pâna cel târziu la ora 14,00 a zilei următoare;
(2) Beneficiarul, prin persoana împuternicită va verifica ca situațiile lunare conform anexei nr. 10 la prezentul caiet de sarcini să cuprindă toate rapoartele de activități zilnice în format tipărit și semnate de către operator și urmăritorul de contract, iar tarifele să corespundă cu cele stabilite în în urma acceptării ofertei.
(3) Beneficiarul, în urma verificărilor efectuate în adăpost, va întocmi procese verbale de constatare, iar pe teren va întocmi Nota de constatare, în care se vor consemna aspectele constatate și modul de rezolvare de către operator al sesizărilor primite de la cetățeni.
(4) La sfârşitul fiecărei luni se întocmeşte de către operator situaţia de plată în baza rapoartele zilnice întocmite de operator şi confirmate de beneficiar. Sumele rezultate din situaţiile de plată lunare vor fi facturate numai după confirmarea cantitativă şi calitativă de către beneficiar.
(5) Operatorul răspunde şi garantează material şi financiar de bună desfăşurare a serviciului, calitatea şi cantitatea stabilite prin programul de prestaţie.
Cap. VIII. CONDIȚII DE EXPLOATARE
I. Condiții tehnice
Art. 26. Serviciul pentru gestionarea câinilor fără stăpân al comunei Târgușor trebuie să asigure prestarea în regim continuu pentru toți utilizatorii din raza de acoperire, respectând condițiile tehnice fiecărei activități.
II. Obiective de exploatare
Art. 27. Obiectivele pe care trebuie să le atingă serviciul pentru gestionarea câinilor fără stăpân sunt următoarele:
a) îmbunătățirea condițiilor de viață ale cetățenilor;
b) promovarea calității și eficiența serviciul pentru gestionarea câinilor fără stăpân;
c) dezvoltarea durabilă a serviciilor;
d) protecția și conservarea mediului înconjurător și a sănătății populației;
e) gestionarea corespunzătoare a deșeurilor de origine animală;
f) menținerea condițiilor sanitare în conformitate cu normele de igienă și sănătate publică;
g) protecția animalelor;
h) satisfacerea cerințelor și nevoilor comunităților locale;
i) continuitatea serviciului.
III. Obiective de ordin economic
Art. 28.(1) Serviciul pentru gestionarea câinilor fără stăpân va urmări să realizeze un raport calitate/cost cât mai bun pentru perioada de derulare a contractului și un echilibru între riscurile și beneficiile asumate prin contract.
(2) Cantităţile estimate şi tarifele maxime ce pot fi ofertate în funcţie de activitaţile ce vor fi prestate sunt redate în anexa nr. 8.
(3) Programul prestaţiei se va stabili de achizitor, de comun acord cu prestatorul, astfel încât acesta să conducă la reducerea numărului câinilor fără stăpân din comuna.
(4) Dotări cu personal şi utilaje. Operatorul îşi va dimensiona baza materială, personalul, autovehiculele şi echipamentele pentru capturarea şi transportul câinilor fără stăpân, în funcţie de numărul estimat al acestora, având în vedere suprafeţele domeniului public si privat ale comunei Târgușor. Operatorul asigură încadrarea în Serviciul pentru gestionarea câinilor fără stăpân al comunei Târgușor, a cel puţin un tehnician veterinar pentru evidenţa şi supraveghere, iar identificarea şi înregistrarea câinilor fără stăpân se va efectua exclusiv cu un medic veterinar de liberă practică angajat cu contract individual de muncă sau prin contract de prestări servicii/colaborare cu un medic veterinar de liberă practică, organizat în condiţiile legii.
(5) Operatorul este obligat să facă dovada deţinerii a cel puţin unui autovehicol amenajat special pentru transportul câinilor capturaţi, la depunerea ofertei.
(6) Numarul personalului cât şi a dotărilor se vor stabili de către operator în funcţie de estimările referitoare la populaţiile de câini fără stăpân, dar nu mai puţin de numărul personalului şi al dotărilor prevăzute în caietul de sarcini.
(7) Operatorul va prezenta planul de control şi monitorizare a activităţilor.
IV. Obiective de mediu
Art. 29. (1) Pe perioada derulării activităţii serviciului de gestionare a câinilor fără stăpân se vor respecta condiţiile impuse de legislaţia privind protecţia mediului.
(2) Operatorul va implementa condiţionările ce se stabilesc prin acte normative emise de autorităţile de mediu competente, şi va urmări:
- reducerea degradării mediului amenajat (zone verzi);
- reducerea poluării cu fecale a căilor de acces şi spaţiilor verzi.
Cap. IX. EVALUAREA OFERTELOR
Art. 30 (1) - Criteriul de atribuire, utilizat, pentru stabilirea ofertei căştigătoare este “oferta cea mai avantajoasă din punct de vedere economic“;
(2) Preţul  acceptat potrivit criteriului de la alin. (1) este prețul cel mai mic în  lei/câine capturat/lună.
(3) Valuarea contractului va fi determinată având la bază oferta acceptată potrivit criteriului de la alin. (1) pentru un număr estimat de 300 câini capturaţi la preţul menţionat la alin. (2).
Durata contractului de concesiune
Art. 31. (1) Durata contractului este de 5(cinci) ani. Contractul se poate prelungi cu acordul părților, potrivit prevederilor legislației în vigoare la momentul expirării duratei contractului.
(2) În cazul în care achizitorul nu doreşte prelungirea contractului la expirarea acestuia, va anunţa, în scris, prestatorul cu cel puţin 6 luni înainte de expirarea termenului contractului şi va demara procedura de încredinţare a serviciului public de gestionare a câinilor fără stăpân, conform procedurilor legale.
Art. 32. Operatorului îi este interzis să subdelege/subconcesioneze serviciul, în tot sau în parte, altor operatori.
Cap. X. PREŢUL CONTRACTULUI
Art. 33. (1) Preţul, serviciile şi cantităţile estimate sunt cele prevăzute în Anexa nr. 8.
(2) Operatorul are dreptul să propună beneficiarului ajustarea preţului, pentru serviciile prestate, ce se va putea realiza începând cu anul doi al concesiunii, după cum urmează:
a) pentru primele 12 luni de contract, tarifele sunt şi rămân cele menţionate în oferta de tarife declarată câştigătoare;
b) prima ajustare se va putea realiza la 12 luni după semnarea contractului. Ajustarea preţurilor unitare ofertate se va face pe baza indicilor de inflaţie publicaţi de INS;
c) Actualizare preţurilor va fi solicitată beneficiarului de către operator la începutul anului şi va fi aprobată de către consiliul local.
(3) Tarifele pentru fiecare activitate vor avea incluse toate taxele ( cheltuielile de transport, cheltuielile de depozitare, cheltuielile de personal sau alte taxe ocazionate de prestarea activităţilor conform caietului de sarcini, alte costuri şi componente de costuri);
Cap. XI. Redevența
Art. 34. (1) Redevența se stabilește prin contractul de delegare a serviciului pentru gestionarea câinilor fără stăpân din comuna Grădina.
(2) Redevența este de 1% din valoarea facturilor, fără TVA, emise şi încasate de operator.
(3) Plata redevenței se va face de către concesionar în termen de 30 de zile de la data încasării facturii, în contul de trezorerie al beneficiarului, conform contractului cadru.
(4) Neplata redevenţei sau executarea cu întarziere a acestei obligaţii dă dreptul concedentului de a calcula dobânzi şi penalităţi potrivit legislaţiei în vigoare.
Cap. XII. CLAUZE REFERITOARE LA ÎNCETAREA CONTRACTULUI
Art. 35. Încetarea delegării de gestiune prin concesiune se face în următoarele situații:
a) în cazul în care operatorului i se retrage autorizația de funcționare sau aceasta nu este prelungită după expirarea termenului;
b) la expirarea duratei stabilite prin contractul de delegare, dacă părțile nu convin, în scris, prelungirea acestuia, în condițiile legii;
c) în cazul în care interesul național sau local o impune, prin denunțarea unilaterală de către achizitor;
d) în cazul nerespectării obligațiilor contractuale de către prestator, prin reziliere, cu plata unei despăgubiri în sarcina prestatorului;
e) în cazul nerespectării obligațiilor contractuale de către achizitor, prin reziliere, cu plata unei despăgubiri în sarcina achizitorului;
f) în cazul imposibilității obiective a prestatorului de a desfăşura activitatea, prin renunțare, fără plata unei despăgubiri;
g) în cazuri de forță majoră sau caz fortuit, când prestatorul se află în imposibilitatea de a continua contractul, prin renunțare, fără plata unei despăgubiri.
h) în cazul în care operatorul intră sub incidenţa prevederilor Legii nr. 85/2014 privind procedurile de prevenire a insolvenţei şi de insolvenţă.
i) cu acordul părţilor.
Cap. XIII. SANCȚIUNI
Art. 36. Pentru încălcări ale condițiilor de execuție a operațiunilor de gestionare a câinilor fără stăpân, operatorul va fi sancționat după cum urmează:
a) neefectuarea capturării câinilor fără stăpân, la solicitarea beneficiarului, în termen de maxim 48 h de la data comunicării se sancționează cu 5% din contravaloarea prestației executate de la data comunicării și până la executarea efectivă;
b) neefectuarea succesivă pe o perioadă de 6 luni de zile a mai mult de 10 solicitări ale beneficiarului, atrage desființarea de drept a contractului, fără a mai fi necesară punerea în întârziere sau îndeplinirea vreunei formalități prealabile;
c) nerespectarea condițiilor sanitare veterinare de desfășurare a activităților de gospodărire a câinilor fără stăpân, atrage după sine sancțiuni din partea beneficiarului în temeiul legislației specifice. Repetarea de cel puțin 10 ori a abaterilor de la normele sanitare veterinare pe parcursul a trei luni de zile, duce la sancționarea cu 10% din valoarea prestației cumulate pe cele trei luni.
Cap. XIV. Dispoziții finale
Art. 37. Operatorul este obligat să respecte legislația specifică în vigoare, pe tot parcursul derulării contractului și Regulamentul Serviciului pentru gestionarea câinilor fără stăpân al comunei Târgușor.
Art. 38. Condițiile prevăzute în caietul de sarcini sunt minimale pentru serviciul de gestionarea câinilor fără stăpân din comuna Târgușor, acestea se pot complete cu prevederile legale incidente. În lipsa unor dispozitii exprese prevazute în caietul de sarcini şi/sau în regulament se vor aplica dispozitiile OUG nr. 155/2001 si HG 1059/2013.
Art. 39. Orice modificare legislativă ulterioară modifică de drept prevederile prezentului Caiet de sarcini.
Art. 40. Operatorul Serviciului pentru gestionarea câinilor fără stăpân al comunei Târgușor are obligaţia de a respecta prevederile legale referitoare la prelucrarea datelor cu caracter personal ale tuturor persoanelor implicate în organizarea şi desfăsurarea activităţilor prevăzute în caietul de sarcini, potrivit DGRP 2016/679.
















































Anexa nr. 1 la Caietul de sarcini

FORMULAR INDIVIDUAL DE CAPTURARE

1. Informaţii despre câine
a) Numărul de identificare (dacă există)
b) Rasa
c) Sex: M                   F
d) Culoare
e) Semne particulare

f) Talie:     mica (sub 10 kg)

                  mijlocie: (11 - 20 kg)

                  mare: (peste 20 kg)

g) Stare generală: foarte proastă

                             proastă

                             moderată

                             bună

                             foarte bună

2. Informaţii privind capturarea:
a) Ziua ..... luna ........ anul .........
b) Locul capturării: Zona/cartierul ............... Strada……….......
c) Ora capturării:…………….
3. Informaţii privind echipa de capturare:

Indicativ mijloc de transport .....................................


Numele ......................... Prenumele ...........................
Semnătura .........














Anexa nr. 2 la Caietul de sarcini

INFORMAŢII MINIME
privind câinele fără stăpân intrat în adăpost


1. Informaţii despre câine (conform Formularului individual de capturare)
2. Informaţii privind capturarea şi echipa de capturare (conform Formularului
individual de capturare)
3. Informaţii privind cazarea:
a) numărul unic de identificare atribuit la intrarea în adăpost;
b) data şi ora cazării în adăpost;
c) caracteristicile individuale ale animalului;
d) numărul unic al cuştii;
e) starea de sănătate a animalului:
1. clinic sănătos |_|
2. semne clinice |_|
4. Informaţii privind eutanasierea:
a) motivul eutanasierii;
b) substanţa utilizată pentru eutanasiere;
c) numele persoanei care realizează eutanasia.
5. Informaţii referitoare la adopţie:
a) nr. de identificare;
b) numărul fişei de adopţie.
6. Informaţii medicale:
a) data deparazitării;
b) data vaccinării antirabice;
c) data sterilizării;
d) persoanele care au instrumentat manoperele.
Medic veterinar
Numele…………….Prenumele……….
Semnătură………………………
Parafă L.S.




,





















Anexa nr. 3 la Caietul de sarcini


Registrul de evidenţă al câinilor fără stăpân capturaţi pe raza comunei Grădina

	Nr.crt.
	Data
capturarii
	Sex
	Adresa 
	Caracteristici
	Nr. unic
de
identificare
	Microcip/
crotaliu
	Obs.

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	





































Anexa nr. 4 la Caietul de sarcini

FORMULAR DE REVENDICARE/ADOPŢIE

Operator serviciul de gestionare a câinilor fără stăpân
Adresa:
Telefon:

DECLARAŢIE-ANGAJAMENT
nr. ....../..........

	Subsemnatul/Subsemnata, ..........................., domiciliat/domiciliată în ..........................., str. ..................... nr. .., bl. ..., et. ..., ap. ..., sc. ..., judeţul/sectorul ............, telefon ..............., posesor/posesoare al/a BI/CI seria ..... nr. ....................., eliberat/eliberată de .......... la data de ............., mă angajez să revendic/să adopt câinele cu numărul de identificare .................. sau microcipat cu numărul ................, trecut în carnetul de sănătate, adăpostit de Serviciul de gestionare a câinilor fără stăpân, devenind proprietarul/proprietara acestuia, în următoarele condiţii:
1. să respect normele de îngrijire şi hrănire a câinelui;
2. să prezint periodic câinele la medicul veterinar, în cazul în care se impune intervenţia acestuia sau pentru a fi vaccinat antirabic;
3. să anunţ Serviciul de gestionare a câinilor fără stăpân, în cazul decesului, furtului, pierderii sau al înstrăinării acestuia, în termen de 15 zile;
4. să nu abandonez câinele, să îl controlez, să îl supraveghez, iar, în cazul în care nu îl mai doresc, să îl predau Serviciului de gestionare a câinilor fără stăpân;
5. să permit reprezentanţilor Serviciului de gestionare a câinilor fără stăpân să monitorizeze câinele adoptat;
6. câinele va fi crescut şi adăpostit la următoarea adresă:..........................................................; orice schimbare de locaţie mai mare de 15 zile va fi comunicată telefonic serviciului de unde s-a făcut adopţia.

	Declar totodată că deţin un număr de ......... câini/nu deţin niciun câine.

Data ...................

Semnătura revendicatorului/adoptatorului,
.........................................

	Semnătura reprezentantului
Serviciului de gestionare a câinilor fără stăpân,
................................................





Anexa nr. 5 la Caietul de sarcini

FORMULAR DE REVENDICARE/ADOPŢIE
Antetul
Adresa:
Telefonul:
DECLARAŢIE-ANGAJAMENT
nr. ....../..........

	Subscrisa, ............................, cu sediul în ...................., str. .................. nr. ...., sectorul/judeţul ............, telefon ................, înregistrată la .................. sub nr.................., reprezentată de ............................, în calitate de ................., legitimat/legitimată cu BI/CI seria .... nr. .............., eliberat/eliberată de ............... la data de .............., se angajează să revendice/adopte câinele cu numărul de identificare ................ sau microcipat cu numărul ............., trecut în carnetul de sănătate, adăpostit de Serviciul de gestionare a câinilor fără stăpân, în  următoarele condiţii:
1. să respect normele de îngrijire şi hrănire a câinelui;
2. să prezint periodic câinele la medicul veterinar, în cazul în care se impune intervenţia acestuia sau pentru a fi vaccinat antirabic;
3. să anunţ Serviciul de gestionare a câinilor fără stăpân, în cazul decesului, furtului, pierderii sau al înstrăinării acestuia;
4. să nu abandonez câinele, să îl controlez, să îl supraveghez, iar, în cazul în care nu îl mai doresc, să îl predau Serviciului de gestionare a câinilor fără stăpân;
5. să permit reprezentanţilor Serviciului de gestionare a câinilor fără stăpân să monitorizeze câinele adoptat;
6. câinele va fi crescut şi adăpostit la următoarea adresă: .....................................................; orice schimbare de locaţie mai mare de 15 zile va fi comunicată telefonic serviciului de unde s-a făcut adopţia.
	Declar totodată că deţin un număr de ........ câini/nu deţin niciun câine.

Data ...................

Semnătura revendicatorului/adoptatorului,
.........................................

	Semnătura reprezentantului

Serviciului de gestionare a câinilor fără stăpân,
......................................................................














Anexa nr. 6 la Caietul de sarcini

DECLARAŢIE-ANGAJAMENT PRIVIND ADOPŢIA LA DISTANŢĂ
Nr. ....../.........

|_| Persoană juridică
Subscrisa, ............................, cu sediul în ...................., str. ....................... nr. ....., sectorul/judeţul ....................., telefon .............., adresă de poştă electronic ……… .........................., înregistrată la .............. sub nr. ............, reprezentată de ........., în calitate de .................., legitimat/legitimată cu BI/CI seria .... nr. .....,  eliberat / eliberată de ............... la data de ............,
_
|_| Persoană fizică
Subsemnatul, ........................., cu domiciliul în ................., str. ........................ nr. ......, sectorul/judeţul ..................., telefon ................, adresă de poştă electronic…. ........................, legitimat/legitimată cu BI/CI seria ..... nr. ............., eliberat/eliberată de ........ la data de ............, se angajează să adopte la distanţă câinele cu numărul de identificare .......................... sau microcipat cu numărul ......................., trecut în carnetul de sănătate, adăpostit de serviciul pentru gestionarea câinilor fără stăpân, în următoarele condiţii:
1. va suporta cheltuielile de întreţinere în adăpostul public stabilite prin hotărâre a consiliului local;
2. câinele adoptat la distanţă poate fi preluat oricând de către adoptator sau poate fi
adoptat direct cu acordul adoptatorului la distanţă.
În cazul nerespectării de către adoptator, pe o perioadă de 14 zile lucrătoare consecutive, a condiţiilor asumate la pct. 1, adopţia la distanţă va înceta de drept.

Data ...................

Semnătura adoptatorului la distanţă
...................................

Semnătura reprezentantului Serviciului pentru gestionarea câinilor fără stăpân
...................................





















Anexa nr. 7 la Caietul de sarcini

Comuna Târgușor – Serviciul pentru gestionarea câinilor fără stăpân

DECIZIE PRIVIND EUTANASIEREA
Nr. ......./...........

	Având în vedere expirarea termenului de 14 zile lucrătoare de la data capturării, în conformitate cu prevederile Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, aprobată cu modificări şi completări prin Legea nr. 227/2002, cu modificările şi completările ulterioare, în care câinele nu a fost revendicat, adoptat, adoptat la distanţă, sau menţinut în adăpost, prin prezenta se decide eutanasierea în termen de ........... a câinelui cu număr unic de identificare ..................... sau microcipat cu numărul ......................, capturat de către operatorul serviciului pentru gestionarea câinilor fără stăpân în data de .........................

Data
..................

Împuternicitul primarului,
..........................

(numele şi prenumele)
..........................

(semnătura)


























Anexa nr. 8 la Caietul de sarcini


OFERTĂ TARIFE


	Nr
crt.
	Operație
	UM
Cantitate
	UM
Tarif
	Cantități
estimate pe 5 ani
	Tarif
ofertat
Lei fără
TVA
	Valoare ofertată
Pe operație
pe 5 ani, fără TVA

	1
	Capturare prin tranchilizante cu pistol sau aer comprimat, crosa sau cuşti de capturare
	buc
	Lei/buc
	300
	
	

	2
	Identificare prin crotaliere sau microcipare, înregistrare la locul capturării şi la intrarea în adăpost
	buc
	Lei/buc
	300
	
	

	3
	Transport la adăpost cu autovehicule autorizate
	buc
	Lei/buc
	300
	
	

	4
	Consultaţie (verificarea
stării de sănătate, separarea pe sexe, vârstă, talie, în vederea repartizarii pe boxe în momentul cazării în adăpost)
	buc
	Lei/buc
	300
	
	

	5
	Consultaţie în timpul
staţionării în adăpost
	buc
	Lei/buc
	300
	
	

	6
	Întocmirea documentaţiei
prevăzute de legislaţia în
vigoare;
	buc
	Lei/buc
	300
	
	

	7
	Cazare în adăpost (14 zile)
	zile
	Lei/zi
	4200
	
	

	8
	Tratament
	buc
	Lei/buc
	300
	
	

	9
	Îngrijire câini
	zile
	Lei/3 zile
	300
	
	

	10
	Hrănire câini
	buc
	Lei/buc
	300
	
	

	11
	Eutanasiere câini
	zile
	Lei/6 zile
	230
	
	

	12
	Neutralizare cadavre
(întocmire documentaţie
prevazută de lege pentru
eutanasiere câine, ambalare
cadavre, incinerare cadavre)
	kg
	Lei/kg
	3000
	
	



Cantităţile pentru oferta financiară sunt estimate, achizitorul îşi rezervă dreptul de a modifica aceste cantităţi în funcţie de situaţia existentă pe teren şi a modificărilor legislative, dar fără a depăşi valoarea totală a contractului.

L.S.

Data: _____________

semnătura autorizată






Anexa nr. 9 la Caietul de sarcini

Rapoarte de activitate zilnice cu privire la prestațiile efectuate de operatorul
serviciului pentru gestionarea cânilor fără stăpân

	
	
	
	
	ZIUA
	

	Nr.crt.
	OPERAȚIE
	
	
	U.M.
	Cantități
realizate

	1
	Capturare prin tranchilizante cu pistol
sau aer comprimat, crosa sau cuşti de
capturare
	
	
	capete
	

	2
	Identificare prin crotaliere sau
microcipare, înregistrare la locul
capturării şi la intrarea în adăpost
	
	
	capete
	

	3
	Transport la adăpost cu autovehicule
autorizate
	
	
	capete
	

	4
	Consultaţie (verificarea stării de sănătate, separarea pe sexe, vârstă, talie, în vederea repartizarii pe boxe în momentul cazării în adăpost);
	
	
	capete
	

	5
	Consultaţie în timpul staţionării în
adăpost
	
	
	capete
	

	6
	Întocmirea documentaţiei prevăzute de
legislaţia în vigoare;
	
	
	capete
	

	7
	Cazare în adăpost
	
	
	zile
	

	8
	Tratament
	
	
	capete
	

	9
	Îngrijire câini
	
	
	capete
	

	10
	Hrănire câini
	
	
	capete
	

	11
	Eutanasiere câini
	
	
	capete
	

	12
	Neutralizare cadavre (întocmire
documentaţie prevazută de lege pentru
eutanasiere câine, ambalare cadavre,
incinerare cadavre)
	
	
	capete
	
























Menţiuni ale operatorului cu privire la activităţiile prestate
1. Autovehiculele utilizate (numărul de înmatriculare, copie foaie de parcurs conform legii)
2. Numele şi prenumele echipei de capturare
3. Numerele unice de identificare atribuite cânilor la intrarea în adăpost.
4. În cazul câinilor capturaţi identificaţi prin microcip, sau alte mijloace de identificare prin care se poate stabili identitatea proprietarului, se va trasnmite codul de înregistrare.
5. Cazurile de boală
6. Revendicări
7. Adopţii
8. Cereri de adopţii la distanţă
9. Sesizări şi solicitări de la persoanele fizice şi juridice, asociaţii, fundaţii, etc., înregistrate la operator
10. Alte animale intrate în adăpost

     OPERATOR,                                                                            BENEFICIAR,

   ADMINISTRATOR                                                               COMUNA Târgușor

    Numele şi prenumele                                                                Numele şi prenume
                                                                                                                                                       
(Semnătura şi ştampila)                                                              (Semnătura şi ştampila)





                                                                 RESPONSABIL CONTRACT

                                                                  Numele şi prenumele

                                                            (semnătura)
























Anexa nr. 10 la Caietul de sarcini

Situatie lunară cu privire la prestațiile efectuate de operatorul serviciului
pentru gestionarea cainilor fara stăpân în perioada………


	Nr.crt.
	OPERAȚIE
	UM
tarif
	Cantitate
	UM
cantit
	Valoare Lei,
Fără TVA

	1
	Capturare prin tranchilizante cu pistol sau aer comprimat,
crosa sau cuşti de capturare
	Lei/cap
	
	capete
	

	2
	Identificare prin crotaliere sau
microcipare, înregistrare la locul capturării şi la intrarea în adăpost
	Lei/cap
	
	capete
	

	3
	Transport la adăpost cu
autovehicule autorizate
	Lei/cap
	
	zile
	

	4
	Consultaţie (verificarea stării de sănătate, separarea pe sexe,
vârstă, talie, în vederea repartizarii pe boxe în
momentul cazării în adăpost);
	Lei/cap
	
	capete
	

	5
	Consultaţie în timpul staţionării în adăpost
	Lei/cap
	
	capete
	

	6
	Întocmirea documentaţiei prevăzute de legislaţia în vigoare;
	Lei/cap
	
	capete
	

	7
	Cazare în adăpost
	Lei/cap/luna
	
	capete
	

	8
	Tratament
	Lei/cap
	
	capete
	

	9
	Îngrijire câini
	Lei/cap
	
	capete
	

	10
	Hrănire câini
	Lei/cap
	
	capete
	

	11
	Eutanasiere câini
	Lei/cap/zile
	
	capete
	

	12
	Neutralizare cadaver (întocmire documentaţie prevazută de lege pentru eutanasiere câine,ambalare cadavre,incinerare cadavre)
	Lei/kg
Lei/km
	
	capete
	




Menţiuni ale operatorului cu privire la activităţiile prestate
1. Cazurile de boală
2. Revendicări
3. Adopţii
4. Cereri de adopţii la distanţă
5. Sesizări şi solicitări de la persoanele fizice şi juridice, asociaţii, fundaţii, etc.,înregistrate la dispeceratul operatorului
6. Alte animale intrate în adăpost



       BENEFICIAR                                                                                         OPERATOR

   COMUNA Târgușor                                                                             ADMINISTRATOR








Anexa nr. 11 la Caietul de sarcini

INDICATORI MINIMALI
de performanţă şi de evaluare a serviciului
pentru gestionarea câinilor fără stăpân



1. Numărul de intervenţii la sesizări din totalul intervenţiilor : - minim 70%
2. Număr de intervenţii nereuşite din total intervenţii : - maxim 5%
3. Dotarea cu utilaje şi echipamente de prindere conform normelor :
- crose telescopice - minim 2 buc.
- puşcă cu tranchilizante - m i n i m 1 b u c
- maşină de transportat câini - minim 1 buc.
4. Număr anual de sesizări primite din partea Direcţiei de Sănătate Publică : maxim 5 sesizări
5. Număr anual de sesizări din partea Direcţiei Sanitar Veterinare : - maxim 5 sesizări
6. Număr anual de sesizări din partea Agenţiei de Protecţie a Mediului : - maxim 5 sesizări
7. Număr total de sesizări întemeiate din partea organizaţiilor de protecţie a animalelor : maxim10 sesizări
8. Rezolvarea reclamaţiilor privind prinderea câinilor fără stăpân:
- în 3 zile 40%
- în 5 zile 30%
- în 10 zile 30%
9. Număr de sesizări scrise la care s-a răspuns în termenul legal de 30 de zile:- 100%




